ICHI วิ่งแรง 3% โบรกปรับเป้ากำไรปี 65-66 เพิ่ม ลุ้นปันผลสูง 5%
ICHI วิ่งแรง 3% ราคาแตะ 12 บ. โบรกปรับเป้ากำไรปี 65-66 เพิ่ม หลังผลงานงวด 9 เดือนปี 65 ดีกว่าคาด ลุ้นปี 66 ปันผลสูง 5% แนะนำ “ซื้อ” ปรับราคาเป้าหมายใหม่เป็น 14.50 บาท จากเดิม 12 บาท
ICHI วิ่งแรง 3% ราคาแตะ 12 บ. โบรกปรับเป้ากำไรปี 65-66 เพิ่ม หลังผลงานงวด 9 เดือนปี 65 ดีกว่าคาด ลุ้นปันผลสูง 5%
29 พ.ย. 2565

ผู้สื่อข่าวรายงานว่า วันนี้ (29 พ.ย.2565) ราคาหุ้น บริษัท อิชิตัน กรุ๊ป จำกัด (มหาชน) หรือ ICHI ล่าสุด ณ เวลา 11:48 น. อยู่ที่ระดับ 12 บาท บวก 0.40 บาท รหือ 3.45% สูงสุดที่ระดับ 12.10 บาท ต่ำสุดที่ระดับ 11.60 บาท ด้วยมูลค่าซื้อขาย 103.29 ล้านบาท

โดย บล.ทิสโก้ ระบุในบทวิเคราะห์ ปรับประมาณการกำไรปี 2565-2566 เพิ่มขึ้นจากเดิม 21% และ 20% ตามลำดับ สะท้อนผลประกอบการงวด 9 เดือนปี 2565 ดีกว่าที่คาดไว้ โดยคาดกำไรสุทธิปี 2565 อยู่ที่ 635 ล้านบาท โต 16% เทียบช่วงเดียวกันของปีก่อน และปี 2566 อยู่ที่ 752 ล้านบาท โต 18% เทียบช่วงเดียวกันของปีก่อน จากคาดรายได้ปี 2565 เพิ่มขึ้น 21% เทียบช่วงเดียวกันของปีก่อน และปี 2566 เพิ่มขึ้น 13% เทียบช่วงเดียวกันของปีก่อน
ทั้งนี้เป็นผลมาจาก 1.ธุรกิจเครื่องดื่ม RTD tea และ เย็นๆ เพิ่มขึ้นจากการออกสินค้าใหม่รวมถึงธุรกิจรับจ้างผลิตที่มีลูกค้าปีนี้เพิ่มขึ้น 3 ราย จากเดิม 3 ราย, 2.ธุรกิจ non-tea ได้แก่ เครื่องดื่มน้ำผสมวิตามิน ผสมสาร CBD และผสมโชดา CSD คาดปีนี้โต 9% และปี 66 โต 20% จากสินค้าใหม่รับรู้เต็มปี, 3.คาดการส่งออกปีนี้ลดลง 24 จากภาพรวมเศรษฐกิจ แต่ปีถัดไปเพิ่มขึ้น 10% จากการทำการตลาดในกลุ่ม CLMV คาดอัตรามาร์จิ้นดีขึ้นจากกำลังการผลิตที่เพิ่มขึ้น และค่าใช้จ่ายการตลาดที่เพิ่มขึ้นจากสินค้าใหม่
โดยยังคงคำแนะนำเป็น “ซื้อ” คาดผลประกอบการปีหน้าเติบต่อเนื่องจากสินค้าใหม่และการรับจ้างผลิตรายใหญ่ที่จะรับรู้รายได้เต็มปี และราคาหุ้นปัจจุบันให้อัตราผลตอบแทนจากเงินปันผลสูงคาดปี 2566 ที่ 5% มากกว่าค่าเฉลี่ยกลุ่มเครื่องดื่มอยู่ที่ 2.9% ในขณะที่ PER ปี 2566 ราคาหุ้นปัจจุบันอยู่ที่ 19.9 เท่า ต่ำกว่าค่าเฉลี่ยกลุ่มเครื่องดื่มอยู่ที่ 29.4 เท่า ราคาเป้าหมายใหม่ตามการปรับประมาณการอยู่ที่ 14.50 บาท จากเดิม 12 บาท